cyanic-selkie/wikianc huggingface dataset:
อัดนัน บาราคัท
บารอกัตเป็นนักฟุตบอลที่ถนัดเท้าซ้าย มีจุดเด่นในการยิงฟรีคิกที่ยอดเยี่ยมและเต็มไปด้วยเทคนิค โดยเขาผ่านการเล่นฟุตบอลที่ประเทศเนเธอร์แลนด์ในระดับเอเรอดีวีซีหรือลีกสูงสุดกับสโมสรเอ็นอาซี เบรดา และย้ายมาเล่นในระดับเอร์สเตอ ดีวีซี (Eerste Divisie) หรือลีกระดับรองให้กับสโมสรเอฟเซ ไอนด์โฮเฟิน,แคมบูร์ และเอฟเซ เดน บอช รวมถึงเคยเล่นฟุตบอลในพรีเมียร์ลีกของประเทศอาเซอร์ไบจานกับสโมสรเอฟเค บาคู
ชาวเก๋าหล่าว
ชาวเก๋าหล่าว ถูกรวมในกลุ่มชาติพันธุ์ขร้า-ไท เนื่องจากมีภาษาและวัฒนธรรมคล้ายคลึงกับชาวไทย รวมทั้งคล้ายคลึงกับชาวลาวด้วย ในกลุ่มชาวต้งยังมีชาวเก๋าหล่าวรวมอยู่ด้วย ชาวเก๋าหล่าวนี้มีวัฒนธรรมคล้ายชาวลาว ชาวข่า ชาวขมุ แต่ใช้ภาษาตระกูลไท
กีฬาโปโลน้ำในโอลิมปิกฤดูร้อน 2024
การแข่งขันกีฬาโปโลน้ำในโอลิมปิกฤดูร้อน 2024 ณ กรุงปารีส ประเทศฝรั่งเศส มีกำหนดเริ่มตั้งแต่วันที่ 27 กรกฎาคมถึง 11 สิงหาคม ค.ศ. 2024 การแข่งขันโปโลน้ำรอบคัดเลือกจะจัดขึ้นที่ศูนย์กีฬาทางน้ำปารีส โดยรอบตัดเชือกรอบชิงชนะเลิศจะจัดขึ้นที่ปารีส ลา เดฟองซ์ อารีน่าที่มีชื่อเสียง เช่นเดียวกับการแข่งขันครั้งก่อน มีทีมทั้งหมด 22 ทีม (12 ทีมสำหรับผู้ชาย และ 10 ทีมสำหรับผู้หญิง) จะแข่งขันกันเองในการแข่งขันรายการของตน
เหมาหนาน
เหมาหนาน เป็นชื่อของกลุ่มชนที่พูดภาษาเหมาหนาน ซึ่งเป็นภาษาในกลุ่มภาษากัม-ไท ตระกูลภาษาขร้า-ไท โดยเป็นประชากรที่อยู่ในกลุ่มชาวต้ง-ชาวสุย มีจำนวนประชากรประมาณ 107,000 คน อาศัยในเมืองเหมาหนาน เขตปกครองตนเองกว่างซีจ้วง ประเทศจีน ชาวเมาหนานนับถือลัทธิภูตผีเทวดา (ผีแถน) และลัทธิเต๋า ซึ่งชาวเหมาหนานนี้ได้รับอิทธิพลทางด้านวัฒนธรรมของชาวจีนเป็นอันมาก
Chicken Scramble
Chicken Scramble เป็นวิดีโอเกมปริศนาเลื่อนบล็อกที่กำลังจะเปิดตัว โดยผู้พัฒนาเกม Rocket Bottle กำหนดเปิดตัววันที่ 3 กันยายน 2014 สำหรับ ไอโอเอส และ แอนดรอยด์ สำหรับเวอร์ชันบน Facebook จะประกาศให้ทราบภายหลัง
เกมเพลย์
Chicken Scramble เป็นเกมปริศนาเลื่อนบล็อกที่เล่นในลักษณะคล้ายกับเกม 2048 ผู้เล่นสามารถปัดขึ้น ปัดลง ปัดซ้าย หรือขวาบนหน้าจอสัมผัสเพื่อเลื่อนบล็อกลูกไก่ไปในทิศทางเดียวกันทั่วทั้งกระดาน นี่เป็นวิธีการควบคุมในเกมวิธีเดียวที่นอกเหนือจากการกดปุ่ม
วัตถุประสงค์ของเกมคือการเคลียร์ด่านต่างๆ โดยการทำโควต้าให้สำเร็จภายในจำนวนการเลื่อนที่กำหนด ขนาดและรูปร่างในแต่ละด่านจะแตกต่างกันออกไป และอาจมีอุปสรรคและคุณลักษณะต่างๆ เข้ามา เพื่อบังคับให้ผู้เล่นปรับกลยุทธ์ในแต่ละกระดาน
นอกจากนี้ ผู้เล่นต้องได้คะแนนเพียงพอที่จะรับดาวหนึ่งดวง ในกรณีส่วนใหญ่ เพียงแค่ทำโควต้าให้สำเร็จก็จะได้รับดาวแล้ว ผู้เล่นที่ได้คะแนนสูงขึ้นจะได้รับดาวเพิ่มเป็นรางวัล สูงสุดจำนวนทั้งหมด 3 ดวง ในบางด่าน ผู้เล่นต้องใช้คอมโบของการจับคู่ต่อเนื่องเพื่อการเพิ่มคะแนนให้ได้จำนวนที่เพียงพอเพื่อรับสามดวง
แผ่นกระเบื้อง/บล็อกพิเศษ
แผ่นกระเบื้องลาย Flowerbed (แปลงดอกไม้) เพิ่มรางวัลให้ผู้เล่นเป็นสองเท่า เมื่อจับคู่เข้าด้วยกัน มีประโยชน์สำหรับการทำโควต้าให้สำเร็จ หรือทำคะแนนให้ได้สูง
Haystacks (กองฟาง) เป็นอุปสรรคแบบหลายชั้นที่ผู้เล่นสามารถกำจัดได้โดยการจับคู่ข้างๆ กัน แผ่นกระเบื้องลาย
Hatchpoint (จุดฟักไข่) เป็นพื้นที่ที่กำหนดให้ไข่ใบใหม่ปรากฏขึ้น ไข่จะไม่ปรากฏในพื้นที่อื่นๆ ของแผนที่เมื่อมีแผ่นกระเบื้องเหล่านี้อยู่
Dandelions (ดอกแดนดิไลน์) เป็นอุปสรรคที่แพร่กระจายไปทั่วกระดาน  ผู้เล่นสามารถกำจัด ดอกแดนดิไลน์ ได้โดยการจับคู่ข้างๆ กัน ถ้าไม่กำจัด ดอกแดนดิไลน์ ในรอบนั้น ดอกแดนดิไลน์ ใหม่จะโตในแผ่นกระเบื้องว่างที่อยู่ข้างๆ ดอกแดนดิไลน์ เดิม
ลูกไก่พิเศษ
โดยทั่วไปแล้ว ลูกไก่พิเศษจะเป็นอุปสรรคในเกม Chicken Scramble สามารถกำจัดได้โดยการจับคู่ลูกไก่ธรรมดาที่เหมาะสมกับลูกไก่พิเศษเหล่านั้น
Caged chickens (ลูกไก่ในกรง) ไม่สามารถย้ายที่ได้ เมื่อปล่อยให้เป็นอิสระ ลูกไก่เหล่านี้จะโตขึ้นอีกขั้นหนึ่ง
Robot chickens (ลูกไก่หุ่นยนต์) เป็นระเบิดที่จะระเบิดหลังจากทำการเปลี่ยนแปลงระดับหนึ่ง (ซึ่งบ่งบอกโดยจำนวนการเรืองแสงบนหน้าอกของลูกไก่) ซึ่งจะทำให้ผู้เล่นแพ้ เมื่อได้รับการปลดชนวน ลูกไก่หุ่นยนต์ จะถูกกำจัดออกจากกระดานทั้งหมด
การเพิ่มพลัง
Undo (ยกเลิก) ช่วยให้ผู้เล่นย้อนกลับไปที่สถานะของกระดานได้หนึ่งตา โควตา การเคลื่อนที่และคะแนนจะถูกรีเซ็ตด้วยเช่นเดียวกัน และจะไม่นับว่าใช้จำนวนการเพิ่มพลังไป ยกเลิก มักจะถูกนำมาใช้เพื่อแก้ไขข้อผิดพลาด และยังเป็นเครื่องมือสำคัญในการปกป้องจำนวนคอมโบที่สูง ยกเลิก เป็นอุปกรณ์เพิ่มพลังธรรมดาที่สุดในอุปกรณ์เพิ่มพลังทั้งสามอย่าง และสามารถซื้อรวมกันได้ห้าชิ้น
Claw (กรงเล็บ) กำจัดลูกไก่และอุปสรรค ซึ่งสามารถใช้อุปกรณ์เพิ่มพลังที่มีประโยชน์หลายอย่างนี้ได้ในสถานการณ์ต่างๆ สามารถซื้อ กรงเล็บ รวมกันได้สามชิ้น
Fill (การเติมไข่) ทำให้ไข่ปรากฏบนแผ่นกระเบื้องทุกแผ่นที่ว่างในกระดาน เป็นวิธีที่รวดเร็วในการทำลายอุปสรรค เช่น กองฟางและ  ดอกแดนดิไลน์ ช่วยเพิ่มคะแนนและป้องกันคอมโบ การเติมไข่ เป็นอุปกรณ์เพิ่มพลังที่หายากที่สุดในอุปกรณ์เพิ่มพลังทั้งสามอย่าง และไม่สามารถซื้อพร้อมกันได้
การซื้อของในแอป
ผู้เล่นสามารถซื้อเงินแบบพรีเมี่ยมและทอง เพื่อใช้จ่ายในรายการต่างๆ ในเกมได้ ในลักษณะที่ชวนให้นึกถึงเกมตู้ ผู้เล่นสามารถมีชีวิตได้ถึงห้าชีวิต ผู้เล่นจะเสียหนึ่งชีวิตเมื่อไม่สามารถเคลียร์ด่านแต่ละด่านได้ เมื่อผู้เล่นไม่มีชีวิตเหลือแล้ว ผู้เล่นต้องได้เพิ่มหนึ่งชีวิตเพื่อทำการเล่นต่อ โดยซื้อการเติมชีวิต รับชีวิตจากเพื่อนหรือรอ 30 นาที อย่างใดอย่างหนึ่ง
เมื่อผู้เล่นไม่สามารถเคลียร์ด่านใดๆ ได้และยังมีการเคลื่อนที่เหลืออยู่ ผู้เล่นจะสามารถใช้การเพิ่มพลังได้ โดยปกติแล้ว ในกรณีที่ผู้เล่นไม่มีการเคลื่อนที่เหลือแล้วจะไม่สามารถไปต่อได้ ผู้เล่นอาจต้องซื้อการเคลื่อนที่เพิ่ม ถ้าลูกไก่หุ่นยนต์ระเบิดผู้เล่นยังสามารถซื้อโอกาสและเล่นต่อได้อีกครั้ง
การตอบรับ
โดยรวมแล้ว บทวิจารณ์สำหรับเกม Chicken Scramble ออกมาในเชิงบวก โดยมีนักวิจารณ์ยกย่องเกมนี้ในเรื่องความง่ายในการเล่น และเรื่องศิลปะและเพลงที่มีคุณภาพ
กีฬาปัญจกีฬาสมัยใหม่ในโอลิมปิกฤดูร้อน
ปัญจกีฬาสมัยใหม่ได้รับการบรรจุเข้าในกีฬาโอลิมปิกตั้งแต่ปี 1912 กรุงสต็อกโฮล์ม ประเทศสวีเดน ทำให้สวีเดนมักได้เหรียญทองในกีฬาชนิดนี้ตลอดครึ่งศตวรรษแรก
และในโอลิมปิกครั้งที่ 27 ปี 2000 มีการบรรจุปัญจกีฬาหญิงเป็นครั้งแรก ทำให้นักกีฬาชายลดจำนวนลงเหลือ 16 คนเท่ากัน เพราะแต่เดิมมีการแข่งขันเฉพาะประเภทชายเท่านั้น ซึ่งจะมีนักกีฬาแข่งขันทั้งหมด 32 คน
ตารางสรุปเหรียญ
ที่มา:
ภาษาบอนต็อก
ภาษาบอนต็อก (Bontoc) เป็นภาษาที่มีการพูดโดยชาวบอนต็อกในจังหวัดบูลูบุนดูคินทางตอนเหนือของฟิลิปปินส์
โทนี ชาลู
แอนโทนี มาร์คัส "โทนี" ชาลู (Anthony Marcus Shalhoub) นักแสดงชาวอเมริกันเชื้อสายเลบานอน มีชื่อเสียงจากบทบาทการแสดงในภาพยนตร์ซีรีส์เรื่อง Wing ทางเอ็นบีซี (ฤดูกาลที่ 3 ถึง 8 ระหว่างปี 1992 ถึง 1997) และรับบทนำในซีรีส์ Monk ทางยูเอสเอ เนตเวิร์ก ระหว่างปี 2002 ถึง 2009
จังหวัดเชียงรายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
บรรยากาศการเลือกตั้ง
ผู้สื่อข่าวรายงานว่า ได้เกิดปรากฏการณ์หน่วยเลือกตั้งร้างในจังหวัดเชียงรายเป็นหน่วยเลือกตั้งที่ 3 บ้านห้วยแม่เหลี่ยม หมู่ 3 และบ้านร่วมเย็น หมู่ 11 ตำบลห้วยชมภู อำเภอเมืองเชียงราย ซึ่งเป็นพื้นที่บนภูเขาสูงไม่มีผู้มาใช้สิทธิเลือกตั้งแม้แต่คนเดียว แม้ว่าในพื้นที่ดังกล่าวจะมีผู้มีสิทธิเลือกตั้งประมาณ 1,200 คน  สาเหตุที่ชาวบ้านไม่ออกมาสิทธิเลือกตั้งนั้น เป็นเพราะต้องการประท้วงภาครัฐที่ไม่ดำเนินการทำไฟฟ้าและถนนเข้าหมู่บ้าน แม้ว่าชาวบ้านจะยื่นเรื่องไปนานกว่า 20 ปี
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดเชียงราย
โทนี ชาลู
ชาลูมีความชื่นชอบการแสดงตั้งแต่สมัยเรียนมัธยม เขาศึกษาต่อด้านการละคร จนจบปริญญาโทด้านการแสดงจากมหาวิทยาลัยเยล และเล่นละครเวที
จังหวัดเชียงรายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
เขตเลือกตั้งที่ 1
เขตการเลือกตั้งที่ 1 ประกอบไปด้วยอำเภอเมืองเชียงราย (เฉพาะตำบลบ้านดู่ ตำบลนางแล ตำบลห้วยชมภู ตำบลรอบเวียง ตำบลสันทราย ตำบลแม่ยาว ตำบลริมกก ตำบลดอยฮาง ตำบลแม่กรณ์ ตำบลแม่ข้าวต้ม ตำบลท่าสุด และตำบลเวียง)
เขตเลือกตั้งที่ 2
เขตการเลือกตั้งที่ 2 ประกอบไปด้วยอำเภอเวียงป่าเป้า อำเภอแม่สรวย และอำเภอแม่ลาว
เขตเลือกตั้งที่ 3
เขตการเลือกตั้งที่ 3 ประกอบไปด้วยอำเภอเมืองเชียงราย (เฉพาะตำบลดอยลาน ตำบลห้วยสัก ตำบลท่าสาย และตำบลป่าอ้อดอนชัย) และอำเภอพาน
เขตเลือกตั้งที่ 5
เขตการเลือกตั้งที่ 5 ประกอบไปด้วยอำเภอเชียงของ อำเภอเวียงแก่น อำเภอพญาเม็งราย และอำเภอขุนตาล
เขตเลือกตั้งที่ 6
เขตการเลือกตั้งที่ 6 ประกอบไปด้วยอำเภอแม่สาย อำเภอเชียงแสน อำเภอดอยหลวง และอำเภอเวียงเชียงรุ้ง
อาคารขุนอำไพพาณิชย์
อาคารขุนอำไพพาณิชย์ หรือที่ชาวเมืองศรีสะเกษเรียกกันทั่วไปว่า ตึกขุนอำไพ ตั้งอยู่ในย่านเมืองเก่าเทศบาลเมืองศรีสะเกษ บนถนนอุบล (ฝั่งขาออกไปยังจังหวัดอุบลราชธานี) ตำบลเมืองใต้ อำเภอเมืองศรีสะเกษ ห่างจากศาลากลางจังหวัดศรีสะเกษไปทางตะวันออกประมาณ 4 กิโลเมตร
เป็นบ้านที่พักอาศัยเก่าของขุนอำไพพาณิชย์ (ทองอินทร์ นาคสีหราช) คหบดีชาวศรีสะเกษ ก่อสร้างขึ้นใน พ.ศ. 2468 ได้รับการบูรณะและอนุรักษ์ไว้โดยทายาทขุนอำไพพาณิชย์ร่วมกับกรมศิลปากร จึงได้รับรางวัลสถาปัตยกรรมดีเด่น ด้านการอนุรักษ์สถาปัตยกรรมในเขตเมือง ที่มีคุณค่าควรแก่การอนุรักษ์ จากสมาคมสถาปนิกสยาม ในพระบรมราชูปถัมภ์ เมื่อ พ.ศ. 2530 เนื่องจากมีความโดดเด่นทางด้านศิลปะ สถาปัตยกรรมและประวัติศาสตร์ความเป็นมา ต่อมา ใน พ.ศ. 2538 กรมศิลปากรได้ประกาศขึ้นทะเบียนเป็นโบราณสถานสำคัญของชาติ ในราชกิจจานุเบกษา เล่ม 112 ตอนที่ 65ง
ประวัติศาสตร์
อาคารขุนอำไพพาณิชย์ เดิมเป็นบ้านเก่าของขุนอำไพพาณิชย์ กับนางอำไพพาณิชย์ ภริยา ซึ่งเป็นคหบดีรุ่นเก่าชาวศรีสะเกษ ก่อสร้างขึ้นใน พ.ศ. 2468 โดยช่างชาวเวียดนาม (ญวน) และจีน อาคารได้รับอิทธิพลของศิลปะและสถาปัตยกรรมแบบญวนผสมจีน
ขุนอำไพพาณิชย์เป็นคหบดีในพื้นที่ ประกอบธุรกิจค้าขายมีความมั่งคั่ง และสร้างอาคารขุนอำไพพาณิชย์ขึ้นบริเวณย่านตลาดใน (ย่านตลาดเก่า) ซึ่งเป็นย่านธุรกิจศูนย์กลางทางเศรษฐกิจและการค้ายุคแรก ๆ ของเมืองศรีสะเกษ
หลังการเสียชีวิตของขุนอำไพพาณิชย์และภริยา ผู้สืบทอดสกุลนาคสีหราชคือนายหงษ์ทอง นาคสีหราช อาคารหลังนี้ได้รับการตกทอดเป็นมรดกให้กับนางเฉลา ช.วรุณชัย บุตรบุญธรรม ซึ่งเดิมเป็นหลานแต่นำมาชุบเลี้ยงเป็นบุตรบุญธรรมเนื่องจากขุนอำไพพาณิชย์ไม่มีบุตร หลังจากนั้นอาคารขุนอำไพพาณิชย์ก็ได้ตกทอดมายังทายาทตระกูลนาคสีหราชอีกหลายรุ่น จนถึงปัจจุบัน ซึ่งได้มีการอนุรักษ์อาคารมรดกที่บรรพบุรุษได้สร้างขึ้นและส่งมอบมาให้ไว้เป็นอย่างดี จนกระทั่งองค์กรต่าง ๆ และหน่วยงานราชการได้เข้ามาร่วมสนับสนุนการอนุรักษ์ตามลำดับ เนื่องจากเล็งเห็นคุณค่าและความสำคัญ ความโดดเด่นด้านศิลปะ สถาปัตยกรรมและประวัติศาสตร์ของอาคารดังกล่าว
สถาปัตยกรรมและองค์ประกอบ
อาคารขุนอำไพพาณิชย์ มีลักษณะเป็นอาคารแบบตึกแถว สร้างแบบปราศจากฐานรากด้วยการก่ออิฐ (แบบครึ่งแผ่น) ถือปูน 2 ชั้น แต่ละชั้นแบ่งเป็น 6 คูหา ชั้นล่างปูพื้นด้วยกระเบื้องอิฐแดง ทางเข้าทำเป็นประตูบานพับแบบประตูเฟี้ยม จำนวน 6 ช่อง โดยเปิดแยกข้างละ 3 บานสำหรับแต่ละช่องคูหา เหนือประตูเป็นกรอบวงโค้ง จากชั้นล่าง มีบันไดสำหรับการเดินขึ้น-ลง 2 ทาง
ชั้นบนปูพื้นด้วยไม้เนื้อแข็ง บางคูหาก่อเป็นผนังทึบมีช่องหน้าต่าง บางคูหาเป็นผนังทึบที่มีช่องประตู เปิดรับออกสู่ระเบียงพื้นไม้ชั้นบน ซึ่งยื่นออกมาจากตัวอาคาร 1 เมตร เหนือหน้าต่างและประตูเป็นกรอบวงโค้ง โครงสร้างส่วนหลังคาด้านกว้างมีลักษณะเป็นหน้าจั๋วก่ออิฐฉาบปูนเรียบ มุงหลังคาด้วยสังกะสี
ศิลปะ ลวดลายการตกแต่งและองค์ประกอบ
ลวดลายปูนปั้นทั้งผนังอาคารด้านหน้าและด้านหลัง ถือเป็นลักษณะที่โดดเด่นของอาคารประวัติศาสตร์หลังนี้ ลวดลายส่วนมากได้รับอิทธิพลทางศิลปะและคติความเชื่อแบบจีนโบราณ คือ มักเป็นลวดลายที่มีความหมายสื่อถึงความเป็นมงคล ได้แก่
การใช้ประโยชน์ในปัจจุบัน
หลังจากขุนอำไพพาณิชย์ถึงแก่กรรมแล้ว อาคารหลังนี้ได้เปิดให้เช่าเป็นที่พักอาศัยและประกอบการค้าเป็นเวลานานร่วม 40 ปี จนในปี 2523 อาคารมีสภาพชำรุดมาก อาจเป็นอันตรายต่อผู้พักอาศัยได้ เทศบาลเมืองศรีสะเกษจึงประกาศเป็นเขตหวงห้ามตั้งแต่บัดนั้น
จนกระทั่งกรมศิลปากร โดยสำนักงานโบราณคดีและพิพิธภัณฑสถานแห่งชาติที่ 9 นครราชสีมา (ในขณะนั้น) ได้เข้ามาดำเนินการบูรณะ และขึ้นทะเบียนเป็นโบราณสถานสำคัญของชาติ เมื่อวันที่ 15 สิงหาคม พ.ศ. 2538
ปัจจุบันบ้านหรืออาคารขุนอำไพพาณิชย์ เปิดให้นักท่องเที่ยวและผู้ที่สนใจเข้าชมได้ ถือเป็นสถานที่ท่องเที่ยวและแหล่งเรียนรู้ที่บอกเล่าถึงความเป็นอยู่ของคหบดีชาวศรีสะเกษเมื่อเกือบร้อยปีก่อนได้เป็นอย่างดีโดย ชั้นบนได้จัดแสดงข้าวของเก่าแก่บางส่วนของขุนอำไพพาณิชย์ รวมถึงรูปภาพและประวัติของท่านเจ้าของบ้านเป็นข้อมูลให้ผู้สนใจได้อ่าน ส่วนชั้นล่างเปิดเป็นร้านค้าจำหน่ายสินค้าหนึ่งตำบลหนึ่งผลิตภัณฑ์ (OTOP) ของจังหวัดศรีสะเกษและจังหวัดใกล้เคียง
อู่ต่อเรือ
อู่ต่อเรือ (shipyard) เรียกอีกอย่างว่า อู่เรือ (dockyard) เป็นสถานที่ที่สร้างและซ่อมแซมเรือกำปั่น สิ่งเหล่านี้อาจเป็นเรือยอชท์, เรือทหาร, เรือท่องเที่ยว หรือเรือบรรทุกสินค้า หรือเรือโดยสารอื่น ๆ บางครั้งอู่เรือมีส่วนเกี่ยวข้องกับการบำรุงรักษาและกิจกรรมการทำฐานมากกว่าอู่ต่อเรือ ซึ่งบางครั้งเกี่ยวข้องมากกว่ากับการเริ่มต้นก่อสร้าง คำศัพท์นี้ใช้สับเปลี่ยนกันได้อย่างสม่ำเสมอ ส่วนหนึ่งเป็นเพราะวิวัฒนาการของอู่ต่อเรือและอู่เรือมักทำให้พวกมันเปลี่ยนหรือรวมบทบาท
ประเทศที่มีอุตสาหกรรมต่อเรือขนาดใหญ่ ได้แก่ ออสเตรเลีย, บราซิล, จีน, โครเอเชีย, เดนมาร์ก, ฟินแลนด์, ฝรั่งเศส, เยอรมนี, อินเดีย, ไอร์แลนด์, อิตาลี, ญี่ปุ่น, เนเธอร์แลนด์, นอร์เวย์, ฟิลิปปินส์, โปแลนด์, โรมาเนีย, รัสเซีย, สิงคโปร์, เกาหลีใต้, สวีเดน, ไต้หวัน, ยูเครน, สหราชอาณาจักร, สหรัฐ และเวียดนาม อุตสาหกรรมการต่อเรือนั้นมีการแยกส่วนในยุโรปมากกว่าในเอเชียที่ซึ่งประเทศต่าง ๆ มักจะมีบริษัทที่ใหญ่กว่า แต่จำนวนน้อยกว่า ส่วนเรือรบหลายลำได้รับการสร้างหรือบำรุงรักษาในที่อู่ต่อเรือเป็นเจ้าของ หรือดำเนินการโดยรัฐบาลแห่งชาติหรือกองทัพเรือ
อู่ต่อเรือสร้างขึ้นใกล้ทะเลหรือแม่น้ำที่มีน้ำขึ้นน้ำลงเพื่อให้สามารถเข้าถึงเรือของพวกเขาได้ง่าย ยกตัวอย่างเช่น สหราชอาณาจักร ซึ่งมีอู่ต่อเรือในแม่น้ำหลายสาย
สถานที่ตั้งของอู่ต่อเรือขนาดใหญ่จะมีปั้นจั่นเฉพาะทางจำนวนมาก, อู่แห้ง, ลาดกว้านเรือขึ้นลง, คลังสินค้าปลอดฝุ่น, เครื่องอำนวยความสะดวกในการทาสี และพื้นที่ขนาดใหญ่มากสำหรับการผลิตเรือ หลังจากช่วงชีวิตที่มีประโยชน์ของเรือได้สิ้นสุดลง มันก็จะทำการแล่นครั้งสุดท้ายไปยังลานทำลายเรือเก่า ซึ่งมักจะเกิดขึ้นที่หาดในเอเชียใต้ การต่อเรือในอดีตเกิดขึ้นที่อู่เแห้งในประเทศที่พัฒนาแล้ว แต่ด้วยค่าจ้างที่สูงและกฎระเบียบด้านสิ่งแวดล้อม จึงมีผลต่อการเคลื่อนที่ของอุตสาหกรรมไปยังภูมิภาคที่กำลังพัฒนา
ประวัติ
อู่ต่อเรือที่เก่าแก่ที่สุดในโลกได้รับการสร้างขึ้นในเมืองท่าฮารับปาของโลถล เมื่อประมาณศตวรรษที่ 26 ก่อนคริสตกาล ในรัฐคุชราต ประเทศอินเดีย อู่เรือโลถลเชื่อมต่อกับเส้นทางโบราณของแม่น้ำสาพรมตีบนเส้นทางการค้าระหว่างเมืองฮารับปาในแคว้นสินธ์ และคาบสมุทรเสาราษฏร เมื่อทะเลทรายกัจฉ์โดยรอบเป็นส่วนหนึ่งของทะเลอาหรับ
แม่น้ำเฟรเซอร์
แม่น้ำเฟรเซอร์ (Fraser River) เป็นแม่น้ำสายยาวที่สุดในรัฐบริติชโคลัมเบีย ประเทศแคนาดา ต้นน้ำเกิดจากเทือกเขาร็อกกี ไหลไปทางตะวันตกเฉียงเหนือ ระหว่างเทือกเขาร็อกกีกับทิวเขาแคริบู ใกล้เขตแดนสหรัฐอเมริกา และไหลไปทางตะวันตก ตัดผ่านเทือกเขาโคสต์ทำให้เกิดหุบผาชันเป็นแนวยาว แล้วไหลลงสู่ช่องแคบจอร์เจียทางตอนใต้ของเมืองแวนคูเวอร์ แม่น้ำมีความยาว 1,375 กิโลเมตร เป็นแม่น้ำยาวเป็นอันดับ 10 ของแคนาดา แม่น้ำสายนี้อเล็กซานเดอร์ แมกเคนซี เป็นผู้ค้นพบใน ค.ศ. 1793 ต่อมาในปี ค.ศ. 1808 ไซมอน เฟรเซอร์ได้เดินเรือสำรวจถึงบริเวณปากแม่น้ำ
โย ไทจิ
โย ไทจิ ( 大地 葉<rt>たいち よう</rt>, 6 สิงหาคม -) เป็นนักพากย์ชาวญี่ปุ่น สังกัดวิมส์เกิดที่ จังหวัดไซตามะ
ภาษากาดัง
ภาษากาดัง (Ga'dang) เป็นภาษาในตระกูลภาษาออสโตรนีเซียน มีการพูดในลูซอน, ประเทศฟิลิปปินส์ ในจังหวัดบูลูบุนดูคิน, จังหวัดอีฟูเกา, และจังหวัดคาลิงกา
เดอะเฟซไทยแลนด์ ซีซัน 2
เดอะเฟซไทยแลนด์ ซีซัน 2 (The Face Thailand Season 2) รายการเรียลลิตี้เพื่อค้นหาสุดยอดนางแบบ เมนเทอร์ ได้แก่ เมทินี กิ่งโพยม, น้ำทิพย์ จงรัชตวิบูลย์ และ คริส หอวัง ในซีซัน 2 เฌอมาลย์ บุญยศักดิ์ นั้นติดสัญญาจาก มิสทีน ส่วน รฐา โพธิ์งาม ให้สัมภาษณ์ว่าอยากมีเวลาไปทำงานส่วนอื่นด้วย ทำให้ทั้งคู่ไม่สามารถเป็นเมนเทอร์ได้
ในวันที่ 9 สิงหาคม 2558 ได้เปิดตัวเมนเทอร์ใหม่นั้นก็คือ น้ำทิพย์ จงรัชตวิบูลย์ และในวันที่ 11 กันยายน 2558 เป็นวันเปิดรอบสื่อมวลชน ได้เปิดตัวเมนเทอร์ใหม่อีกคนคือ คริส หอวัง ส่วน เมทินี กิ่งโพยม ยังเป็นเมนเทอร์ต่อไป และได้เปลี่ยนพิธีกรอีกครั้งคือ ชานนท์ อักขระชาตะ พร้อมเปิดตัว เจนี่ เทียนโพธิ์สุวรรณ์ ซึ่งมาเป็น Special Mentor ในฤดูกาลนี้ โดยเริ่มออกอากาศวันที่ 17 ตุลาคม 2558
ในวันที่ 9 มกราคม 2559 ก็ได้ผู้ชนะคนที่สองของรายการคือ กันติชา ชุมมะ
กติกา
ดูบทความหลักที่: เดอะเฟซไทยแลนด์
ผู้เข้าแข่งขัน
(อายุเป็นไปตามช่วงเวลาที่ถ่ายทำรายการ)
ตอนที่ 1 : Casting
ลูกเกด เมทินี, บี น้ำทิพย์ และ คริส หอวัง ได้ทำการคัดเลือกสาว ๆ จำนวน 50 คนให้ผ่านเข้าสู่รอบ 15 คนสุดท้าย โดยรอบแรกเป็นการถ่ายภาพหน้าธรรมชาติแบบกลุ่ม รอบที่สองเป็นการเดินแบบโดยปิดบังใบหน้าของผู้เข้าแข่งขัน และรอบที่สามเป็นการแต่งหน้าเพื่อให้เมนเทอร์เลือกเข้าทีมให้เหลือสิบห้าคนสุดท้าย และแบ่งออกเป็นสามทีม ทีมละห้าคนตามที่เมนเทอร์หรือผู้เข้าแข่งขันได้ตัดสินใจเลือก
ตอนที่ 9 : Make Super Icon Happen
style="color:orchid;">กวาง วรรณปิยะ style="color:darkred;">ตีญ่า หทัยชล
ตอนที่ 12 : Are You Ready?
พิธีกรและผู้เข้าแข่งขันทั้งหมดได้มารวมตัวกันซึ่งจูนกับลูกน้ำไม่ได้มาในตอนนี้ ดีเจนุ้ย ได้มาเป็นพิธีกรพิเศษในตอนนี้ด้วย และทั้งหมดก็ได้พูดคุยกันถึงการแข่งขันที่ผ่านมาตั้งแต่เริ่มต้น
แฌร์วินโย
แฌร์แว ยาโอ กูอาซี (Gervais Yao Kouassi) หรือรู้จักในชื่อ แฌร์วินโย (Gervinho) เกิดวันที่ 27 พฤษภาคม ค.ศ. 1987 เป็นนักฟุตบอลชาวไอวอรีโคสต์ เล่นในตำแหน่งกองหน้าตัวรุกให้กับสโมสรฟุตบอลโรมา ในกัลโช่ เซเรีย อา ของอิตาลี
อ้างอิง
1987
เต่าดาว
เต่าดาว (Star tortoise, Typical tortoise) เป็นสกุลของเต่าจำพวกเต่าบกสกุลหนึ่ง ใช้ชื่อสกุลว่า Geochelone (/จี-โอ-เช-ลอน/) พบกระจายพันธุ์บนบกในป่าทวีปเอเชียและแอฟริกา
จัดเป็นสกุลที่เป็นต้นแบบของเต่าบกในอีกหลายสกุลและหลายชนิด ปัจจุบันจำแนกออกได้เป็น 3 ชนิด คือ
เดิมทีเต่าในสกุลนี้ถูกจำแนกให้มีความหลากหลายมากกว่านี้ แต่ต่อมาได้มีการศึกษาเพิ่มมากขึ้น จึงถูกจัดแยกออกไปเป็นสกุลอื่น ๆ ได้แก่  Aldabrachelys (จากหมู่เกาะเซเชลส์ และ มาดากัสการ์), Astrochelys (มาดากัสการ์), Chelonoidis (อเมริกาใต้ และหมู่เกาะกาลาปากอส), Stigmochelys (แอฟริกา), สกุลที่สูญพันธุ์ไปแล้ว Colossochelys (เอเชียใต้)
จัดเป็นเต่าที่มีกระดองโค้งกลมมาก เมื่อหงายท้องคว่ำไปแล้ว ไม่สามารถที่จะพลิกตัวกลับมาได้อีก
จิรายุ ห่วงทรัพย์
จิรายุ ห่วงทรัพย์ (เกิด 1 กุมภาพันธ์ พ.ศ. 2512) ชื่อเล่น ยุ เป็นอดีตผู้ประกาศข่าวและ นักการเมืองชาวไทย อดีตสมาชิกสภาผู้แทนราษฎรกรุงเทพมหานคร พรรคเพื่อไทย และอดีตประธานคณะกรรมาธิการกิจการศาล องค์กรอิสระ องค์กรอัยการ รัฐวิสาหกิจ องค์การมหาชน และกองทุน สภาผู้แทนราษฎร ก่อนหน้านี้เขาเคยทำงานเป็นผู้ประกาศข่าวสถานีวิทยุโทรทัศน์แห่งประเทศไทย (เอ็นบีที) สถานีโทรทัศน์ทีไอทีวี และสถานีโทรทัศน์ไอทีวี
ประวัติ
นายจิรายุ ห่วงทรัพย์ มีชื่อเล่นว่า "ยุ " เกิดเมื่อวันที่ 11 กุมภาพันธ์ พ.ศ. 2512 ที่เขตคลองสามวา (เดิมเป็นส่วนหนึ่งในเขตมีนบุรีของกรุงเทพมหานคร หรือ จังหวัดพระนคร ในขณะนั้น) จบการศึกษาชั้นมัธยมจากโรงเรียน St John's College และจบ ปริญญาโท สาขาการบริหารสื่อสารมวลชน มหาวิทยาลัยธรรมศาสตร์ และจบออกแบบที่ University of Canberra ออสเตรเลีย
นายจิรายุเริ่มต้นงานจาก บริษัท โฆษณา เขาเป็น Creative Director และเป็นนักเขียนคำโฆษณาที่คุ้นเคย “ก็ลมมันเย็น” ต่อมานายจิรายุไปเป็นนักข่าวที่หนังสือพิมพ์ฐานเศรษฐกิจ ยุคแรก เขามีความเชี่ยวชาญเรื่อง ระบบการสื่อสาร คมนาคม มี Calln Sign ว่า HSOYY โดยนายจิรายุได้ทำงานนานถึง 8 ปี เขาเป็นนักข่าวและช่างภาพภาคสนามฝีมือดี และอยู่ในเหตุการณ์ พฤษภาทมิฬ 35 เขาเคยได้รางวัล ภาพถ่ายการสลายการชุมนุม จากนั้น 2 ปี นายจิรายุ ย้ายไปเป็น บก.หน้า 1 นสพ.ไทยไฟแนนเชียล  ก่อนที่จะย้ายไปเป็นดีเจที่วิทยุ อสมท. FM 99 Mhz และเข้าทำงานที่สถานีโทรทัศน์ไอทีวี ตั้งแต่สถานียังไม่ออกอากาศ นายจิรายุ เริ่มต้นงาน ในตำแหน่งผู้สื่อข่าว เศรษฐกิจ ผู้สื่อข่าวเหตุการณ์ และได้เป็นผู้ประกาศข่าวเศรษฐกิจคู่กับ นายจิระ ห้องสำเริง ดร.ณัฏฐา โกมลวาทิน และรายการข่าวเช้าไอทีวี
ด้วยความชอบการ ผจญภัย นายจิรายุ ได้เลื่อนขั้นไปเป็นผู้ประกาศข่าวภาคสนามแถวหน้าของ itv ในยุคที่ itv โดดเด่นในสังคมไทย อาทิข่าว ยึดสถานทูตพม่า ,ข่าวไฟไหม้รอยัลพล่าซ่าพัทยา, ม็อบไทยซัมมิต, เหตุการณ์สังหารป่าไม้เขาใหญ่, น้ำป่าถล่มเมืองลับแล, รถไฟตกรางที่อำเภอลอง จังหวัดแพร่, เหตุการณ์ม็อบสีลม และเหตุการณ์สึนามิในภาคใต้ ฯลฯ อีกทั้งได้รับการแต่งตั้งเป็นบรรณาธิการข่าว ทางอากาศ (Sky News)
บทบาท พิธีกร ผู้ประกาศข่าว
หลังการรัฐประหาร ปี 2549 จนถึงรัฐบาล พล.อ.สุรยุทธ จุลานนท์ ในปี 2550 เกิดวิกฤติ ITV จน ITV เปลี่ยนเป็นสถานีโทรทัศน์ TITV ต่อมาแปรสภาพเป็นสถานีโทรทัศน์ไทยพีบีเอส นายจิรายุ ปฏิเสธที่จะทำงาน กับ TPBS จนกระทั่งในปี 2550 นายสมัคร เป็นนายกรัฐมนตรี ได้มีการเปลี่ยนแปลงสถานีวิทยุโทรทัศน์แห่งประเทศไทย (ช่อง 11 กรมประชาสัมพันธ์) มา เป็นสถานีวิทยุโทรทัศน์แห่งประเทศไทย (NBT) ในสมัยนายจักรภพ เพ็ญแข เป็นรัฐมนตรีประจำสำนักนายกรัฐมนตรี และให้ทีมงาน ITV เดิมที่ไม่ไปทำงานกับ TPBS เข้ามาบริหารงาน
นายจิรายุ ได้รับการชักชวน จาก นายฉัตรชัย ตะวันธรงค์ (ผอ.ไทยรัฐทีวี 2560) นายจิรายุ จึงไปเป็นผู้ประกาศข่าวที่ NBT พร้อมกับผู้ประกาศข่าวอีกหลายคน อาทิ นางปนัดดา วงศ์ผู้ดี, นางสาวตวงพร อัศววิไล และนายจอม เพชรประดับ เป็นต้น
ในปี 2552 ในยุคนายอภิสิทธิ์ เป็นนายกรัฐมนตรี NBTถูกเปลี่ยนกลับมาเป็นสถานีวิทยุโทรทัศน์แห่งประเทศไทย (สทท.) ในสมัยนายสาทิตย์ วงศ์หนองเตย เป็นรัฐมนตรีประจำสำนักนายกรัฐมนตรี โดยใช้สัญลักษณ์ ใหม่เป็นรูปแบบปัจจุบันซึ่งมีชื่อเรียกติดปากว่า "หอยสีม่วง" นายจิรายุถูกปลดออกตั้งแต่วันที่ 1 มีนาคม พ.ศ. 2552 พร้อมกับ นางปนัดดา วงศ์ผู้ดี นางสาวตวงพร อัศววิไล และนายจอม เพชรประดับ ด้วยเหตุที่พวกเขาประกาศข่าว อยู่ในช่วงเวลาที่พันธมิตรประชาชนเพื่อประชาธิปไตยบุกยึดสถานีวิทยุโทรทัศน์แห่งประเทศไทย
บทบาททางการเมือง
นายจิรายุจึงตัดสินใจลงเล่นการเมืองโดยเข้าร่วมเป็นคณะทำงานโฆษกพรรคเพื่อไทย และในการเลือกตั้งปี 2554 นายจิรายุ ได้ลงสมัครรับเลือกตั้งสมาชิกสภาผู้แทนราษฎรกรุงเทพมหานคร เขต 18 (เขตคลองสามวา) โดยสามารถเอาชนะคู่แข่งจากพรรคประชาธิปัตย์ ซึ่งเป็น ส.ส.หลายสมัย อย่างนายสมัย เจริญช่าง และการเลือกตั้งครั้งล่าล่าสุดเมื่อวันที่ 24 มีนาคม พ.ศ. 2562 นายจิรายุ ยังรักษาแชมป์ไว้ได้สำเร็จ เอาชนะคู่แข่งจากพรรคพลังประชารัฐ อดีตสมาชิกพรรคประชาธิปัตย์ ในเขตเลือกตั้งที่ 16 คลองสามวา กรุงเทพมหานคร
ในวงการการเมือง นายจิรายุ เป็นนักตีแผ่ทางสังคมหลายเรื่อง ทั้ง การเปิดโปงทุจริต โครงการชุมชนพอเพียง, การจัดซื้อรถและเรือดับเพลิง และที่โด่งดัง คือ การตรวจสอบ กล้องดัมมี่ CCTV ของ กทม. และสนามฟุตซอล ที่หนองจอก ในการยึดอำนาจปฏิวัติ ของ พล.อ.ประยุทธ์ จันทร์โอชา ผบ.ทบ. ในวันที่ 22 พฤษภาคม พ.ศ. 2557 นายจิรายุ ห่วงทรัพย์ ได้ถูกคณะรักษาความสงบแห่งชาติ หรือ คสช. ให้ไปรายงานตัวตามประกาศฉบับที่ 14/2557 และถูกควบคุมตัวโดยทหารติดอาวุธ และนำไปควบคุมตัวไว้ในค่ายทหารแห่งหนึ่งที่จังหวัดสระบุรี โดยไม่ให้ติดต่อสื่อสารหรือเข้าเยี่ยมแต่อย่างใด
ความรู้ความสามารถด้านยานยนต์
ในด้านความรู้ความสามารถ นอกจากจะชอบการแข่งขันรถยนต์เป็นชีวิตจิตใจแล้ว เขายังเป็นผู้ที่มีความรู้ความสามารถเกี่ยวกับอุตสาหกรรมยานยนต์ และเป็นผู้สะสมป้ายทะเบียนรถยนต์ต่างประเทศมากที่สุดในประเทศไทย อีกทั้งยังเป็นนักแข่งรถยนต์ ทั้งทางเรียบ และทางฝุ่น และผู้จัดการแข่งขันรถยนต์ หลากหลายรายการ อาทิ OFFROAD TROPHY ที่โด่งดังจนถึงปีจุบัน (2560)
เขาเคยประสบอุบัติเหตุจากรถคว่ำถึงสองครั้งในการแข่งขันรถยนต์ ครอสคันทรี่ชิงแชมป์ประเทศไทยฯ ภายใต้สังกัดทีมโตโยต้า ในปี 2543 และในปี 2544 นายจิรายุ คว้าตำแหน่งชนะเลิศในการแข่งขัน มีเดียชาเร้นท์ เรซซิ่ง ที่กรุงมะนิลา ประเทศฟิลิปปินส์ และแชมป์ประหยัดนำมันรถยนต์สโกด้า และยังได้รับรางวัลจากการแข่งขันอีกจำนวนมาก จนติดทำเนียบนักแข่งระดับประเทศของ รยสท.
เขาเคยได้รับทุนไปฝึกอบรมการขับรถภายใต้สถานการณ์จาก สำนักรอดฮอลเทคนิเชียลของ FBI สหรัฐอเมริกา ที่รัฐเนวาดา ในปี 2538 และยังเป็นผู้บุคเบิกในการเดินทางในอินโดจีน ด้วยรถยนต์เคยเดินทางสำรวจเส้นทางไปยังเมืองฆันทเลย์และถูกกักขังบริเวณที่เมืองเชียงตุงพม่าในปี 2537 ส่วนการเดินทาง
ตลอด 20 ปี นายจิรายุ เดินทางด้วยรถยนต์จากประเทศไทย ไปที่ประเทศจีน ที่ คุณหมิง สิบสองปันนา เมืองอูรูมูฉี เข้า คาซัสสถาน ไปจบที่ อุซเบกิสถาน ในเส้นทางสายแพรไหม,ทิเบต และ ยังเป็นหัวหน้านำพาคาราวานผจญภัยจากประเทศไทย ไปที่ เมืองฮานอย ดานัง เว้ ฮอยอาน และโฮจิมินห์ ส่วนในลาว และกัมพูชา เป็นผู้นำพา ตะลุยไปที่ เสียมราฐ,พนมเปญ,พระตะบอง,ม็อกบาย,และลาวเหนือและลาวใต้ ล่าสุดในปี 2552 นายจิรายุ นำขบวนคาราวาน มุ่งลงภาคใต้ ผ่านไปยังปีนัง กัวลาลัมเปอร์, ปุตาจายา,ยะโอบารู และสิงค์โปร์
ละในปี 2555 ที่ผ่านมา นายจิรายุ นำขบวนคาราวานรถยนต์ โฟว์วีล จากกรุงเทพ มุ่งหน้า เชียงราย สิบสองปันนา คุณหมิง ต้าลี้ ลี่เจียง ไปจบที่หุบเขามังกรหยก ในปี 2556 ที่ผ่านมาในเดือนกุมภาพันธ์ นายจิรายุ พาสมาชิกนักผจญภัยโดยรถยนต์ ขับรถ มุ่งหน้าสู่ ทะเลทรายมุ่ยเน่ ที่ประเทศเวียตนาม ผ่านออกทาง จังหวัดตราด เข้าสู่ กาะกง สีหนุวิลล์ ดาลัด มุยเน่ นครโอจิมินท์  วกกลับเข้าสู่ประเทศไทยที่ จังหวัด เสียมราฐ สระแก้ว
ในเดือนกุมภาพันธ์ 2557 นายจิรายุ พาสมาชิกคาราวานกว่า 15 คัน มุ่งหน้า สู่ อำเภอแม่สอดจังหวัด ตาก เข้าสู่ เมืองเมียวดี ผ่านเข้าสู่เขตปกครองกะเหรี่ยง มุ่งหน้าสู่ เมืองหงสาวดี พุกาม มุ่งหน้าสู่เมืองหลวงใหม เนปิดอร์ ของ เมียร์ม่า และ เข้าสู่ย่างกุ้ง ปิดฉากการเดินทางกว่า 15 วัน ที่ รัฐยะไข่ ที่เมือง เมาะละแมง และนำคาราวานข้าม แม่น้ำสะโตง กลับสู่ประเทศที่ แม่สอดโดยสวัสดิภาพ ในปี 2558 นายจิรายุ นายจิรายุพาสมาชิกคาราวานกว่า 20 คัน มุ่งหน้าชายแดนที่จังหวัดน่าน มุ่งหน้าสู่ เดียนเบียนฟู ไปสิ้นสุดที่ซาปา ในเดือน กุมภาพันธ์ 2559 นายจิรายุ บันทึกเส้นทางการเดินทาง 12 วัน 5,200 กม. จากกรุงเทพสู่เชียงของ หมองล้า สิบสองปันนา คุณหมิง สู่แผ่นดินสีแดงที่ตงชวน และลู่ซี่  น้ำตก9มังกรที่หยวนหยาง ทำสถิติการทดสอบรถ3ยี่ห้อ คือNissan navara ,Ssangyong stavic ,และ ทรานฟอรเมอร์ จากไทยรุ่ง ไปกลับกว่า5,200กม ในปี 2559 นายจิรายุ ขับรถจากกรุงเทพ มุ่งหน้าสู่ กรุงอูลันบารตอ มองโกเลีย สู่ ไซบีเรีย โดยรถยนต์มาสด้า
ในเดือน มีนาคม 2560 ที่ผ่านมา นายจิรายุ พาสมาชิกคาราวาน 19 คัน เปิดเส้นทางโดยรถยนต์ จาก กรุงเทพ สู่รัฐกระเหรี่ยง เมืองตองจี รัฐฉาน ไทยใหญ่ เนปิดอ มัณฑะเลย์ ทาง แม่สอด จ.ตาก ทั้งที่ก่อนหน้านี้เตรียมออกเดินทาง ที่ด่านแม่สาย เชียงราย สู่เชียงตุง แต่เกิดการสู้รบ ระหว่างกองทัพกู้ชาติไทใหญ่ กับรัฐบาลพม่าจึงจำเป็นต้องเปลี่ยนเส้นทางกะทันหัน และประสบความสำเร็จในการเดินทาง 10วัน 3,800 กม
มีนาคม 2561 ที่ผ่านมา นายจิรายุพาสมาชิกคาราวานขับรถบันทึกสถิติไต่ระดับจับหิมะบนเส้นทางกว่า 7,000กม. จาก กทม. สู่เชียงรายเข้าสู่ลาวผ่าน 12 ปันนา, คุนหมิง, ตาลี่, ลี่เจียง สู่ดินแดนที่ราบสูงทิเบต แชงกรีล่า และบันทึกสถิติการขับรถไต่ระดับจับหิมะ บนหุบเขาเหมยลี่ที่ความสูง 5,200 เมตร เป็นผลสำเร็จท่ามกลางพายุหิมะตลอดเส้นทาง
ในงานการทดสอบรถยนต์ นายจิรายุ เดินทางไปทดสอบรถยนต์ ที่ประเทศ อเมริกา, ออสเตรเลีย, ทัสมาเนีย, สวีเดน, นอร์เวย์, เบลเยี่ยม, เยอรมนี, สเปน, โปรตุเกส, ฝรั่งเศส, อิตาลี, อังกฤษ, สวิตเซอร์แลนด์, ญี่ปุ่น, UAE, เกาหลีใต้, ฟิลิปปินส์, อินโดนีเซีย, บรูไน ฯลฯ
การเจาะน้ำคร่ำ
การเจาะน้ำคร่ำ (amniocentesis) เป็นการตรวจทางการแพทย์อย่างหนึ่งใช้สำหรับการตรวจวินิจฉัยก่อนการคลอดสำหรับความผิดปกติของโครโมโซม การติดเชื้อในทารก และความผิดปกติอื่นๆ ทำโดยเจาะดูดเอาน้ำคร่ำปริมาณน้อยจากถุงน้ำคร่ำที่อยู่รอบๆ ทารกในครรภ์ ในน้ำคร่ำนี้จะมีเนื้อเยื่อของทารกอยู่ สามารถสกัดเซลล์ออกมาตรวจ DNA หาความผิดปกติทางพันธุกรรมได้
ไม่มีข้อบ่งชี้ของการเจาะน้ำคร่ำเพื่อการตรวจวินิจฉัยยืนยันความเป็นบุตร
ความเสี่ยงและข้อเสีย
การเจาะน้ำคร่ำจะทำในช่วงอายุครรภ์ 15-20 สัปดาห์ หากทำเร็วกว่านี้จะมีความเสี่ยงที่การเจาะจะทำอันตรายต่อแขนขาของทารก ส่วนใหญ่นิยมทำที่อายุครรภ์ 18 สัปดาห์
งานวิจัยปีค.ศ. 1970 ประเมินความเสี่ยงของการแท้งที่เกิดจากการเจาะน้ำคร่ำไว้ที่ประมาณ 1 ใน 200 (0.5%)
นอกจากนี้ยังมีความเสี่ยงของการเกิดภาวะน้ำคร่ำหลุดอุดหลอดเลือดอีกด้วย
การรั่วของน้ำคร่ำ
พบมีการสูญเสียน้ำคร่ำชั่วคราวในหญิงตั้งครรภ์ที่รับการเจาะน้ำคร่ำมากกว่าในกลุ่มที่ไม่ได้เจาะ แม้อาจไม่ทำให้เกิดผลการตั้งครรภ์ที่ผิดปกติมากนักก็ตาม การสูญเสียน้ำคร่ำนี้เกือบทั้งหมดเป็นการสูญเสียน้ำคร่ำเพียงเล็กน้อยและมักหยุดได้เองภายใน 1 สัปดาห์ พร้อมกันกับการมีปริมาณน้ำคร่ำเพิ่มขึ้นกลับมาเท่าปกติ การหยุดรั่วนั้นเชื่อว่าไม่ได้เป็นผลโดยตรงจากการซ่อมแซมเยื่อบุที่ถูกเจาะ แต่เกิดจากการเปลี่ยนแปลงของชั้น decidua และชั้นกล้ามเนื้อมดลูกที่ป้องกันไม่ให้มีการรั่วมากขึ้น
อันตรายโดยตรงต่อทารก
โอกาสที่จะเกิดอันตรายโดยตรงต่อทารกจากเข็มเจาะนั้นมีน้อยมากหากใช้การเจาะน้ำคร่ำพร้อมอัลตราซาวนด์ การทดลองแบบสุ่มชิ้นหนึ่งทำกับหญิงตั้งครรภ์ 2239 คนที่ใช้การเจาะน้ำคร่ำพร้อมอัลตราซาวนด์ไม่พบว่ามีอันตรายโดยตรงต่อทารก
สมเด็จพระเจ้าเฏาะลาลแห่งจอร์แดน
สมเด็จพระเจ้าเฏาะลาล บิน อับดุลลอฮ์ (طلال بن عبد الله, Ṭalāl ibn ʿAbdullāh, พระราชสมภพ 26 กุมภาพันธ์ พ.ศ. 2452 – สวรรคต 7 กรกฎาคม พ.ศ. 2515) เป็นพระมหากษัตริย์รัชกาลที่ 2 แห่งราชอาณาจักรฮัชไมต์จอร์แดน เสด็จขึ้นครองราชย์หลังการลอบปลงพระชนม์พระราชบิดาของพระองค์ เมื่อวันที่ 20 กรกฎาคม พ.ศ. 2494 จนถึงพระองค์ถูกบังคับให้สละราชสมบัติเมื่อวันที่ 11 สิงหาคม พ.ศ. 2495 เป็นพระราชโอรสพระองค์แรกในสมเด็จพระเจ้าอับดุลลอฮ์ที่ 1 และ สมเด็จพระราชินีมุสบาห์แห่งจอร์แดน
ประสูติ
สมเด็จพระเจ้าเฏาะลาลแห่งจอร์แดน (Talal of Jordan) ประสูติเมื่อวันที่ 26 กุมภาพันธ์ ค.ศ. 1909 เป็นพระโอรสของสมเด็จพระเจ้าอับดุลลอฮ์ที่ 1 แห่งจอร์แดน และ สมเด็จพระราชินีมุสบาห์ บิน นัสเซอแห่งจอร์แดน ประสูติที่มักกะฮ์ ประเทศซาอุดีอาระเบีย
เสด็จครองราชย์
สมเด็จพระเจ้าเฏาะลาลแห่งจอร์แดน ขึ้นครองราชย์เมื่อ ค.ศ. 1951 ต่อจาก สมเด็จพระราชาธิบดีอับดุลลาห์ที่ 1 แห่งจอร์แดน พระบิดาพระองค์
สละราชสมบัติ
สมเด็จพระเจ้าเฏาะลาลแห่งจอร์แดน ทรงสละราชสมบัติให้สมเด็จพระราชาธิบดีฮุสเซนแห่งจอร์แดน เมื่อวันที่ 11 สิงหาคม ค.ศ. 1952
สวรรคต
สมเด็จพระเจ้าเฏาะลาลแห่งจอร์แดน สวรรคตเมื่อวันที่ 7 กรกฎาคม ค.ศ. 1972 ที่เมืองอิสตันบูล ประเทศตุรกี รวม 63 ปี
มหาวิทยาลัยมาสทริชท์
มหาวิทยาลัยมาสทริชท์ (Universiteit Maastricht หรือย่อเป็น UM) เป็นมหาวิทยาลัยรัฐในเมืองมาสทริชท์ จังหวัดลิมบืร์ค ทางภาคใต้ของประเทศเนเธอร์แลนด์ ก่อตั้งขึ้นเมื่อปี ค.ศ. 1976 เป็นมหาวิทยาลัยที่อายุน้อยที่สุดเป็นอันดับ 2 ของเนเธอร์แลนด์ เมื่อปี ค.ศ. 2018 มีนักศึกษา 18,000 คนโดยในจำนวนนี้มีนักเรียนต่างชาติสูงถึงร้อยละ 53 และมีบุคลากรอีก 4,000 คน ครึ่งหนึ่งของหลักสูตรปริญญาตรีเป็นหลักสูตรภาษาอังกฤษและอีกครึ่งเป็นภาษาดัตช์ ส่วนหลักสูตรระดับปริญญาโทและปริญญาเอกส่วนใหญ่เป็นภาษาอังกฤษ
มหาวิทยาลัยมาสทริชท์มักได้รับการจัดอันดับให้อยู่ใน 300 อันดับแรกของมหาวิทยาลัยที่ดีที่สุดในโลกอยู่เสมอ มีชื่อเสียงด้านการจัดการเรียนการสอนแบบ "เรียนจากปัญหา" (Problem-based learning) โดยคณะแพทยศาสตร์เริ่มนำวิธีนี้มาใช้นำร่องก่อนเมื่อปี ค.ศ. 1974 ก่อนที่คณะอื่นๆจะนำไปประยุกต์ตาม ปัจจุบัน มหาวิทยาลัยมี 6 คณะด้วยกัน ได้แก่ คณะสุขภาพแพทยศาสตร์และวิทยาศาสตร์สุขภาพ คณะจิตวิทยาและประสาทวิทยา วิทยาลัยธุรกิจและเศรษฐศาสตร์ คณะนิติศาสตร์ คณะศิลปศาสตร์และสังคมวิทยา และคณะวิทยาศาสตร์และวิศวกรรมศาสตร์
กำจร มนุญปิจุ
ศาสตราจารย์เกียรติคุณ นาวาตรี กำจร มนุญปิจุ ร.น.ราชบัณฑิต  เกิดวันที่ 10 มิถุนายน พ.ศ. 2469 ที่ตำบลบางหลวง อำเภอเมือง จังหวัดปทุมธานี เป็นบุตรของ ขุนกัลยาณวิทย์ (เกิด มนุญปิจุ) อดีตศึกษาธิการจังหวัดปทุมธานี และนางกิม มนุญปิจุ สมรสกับนางวิภาวรรณ มนุญปิจุ มีบุตรชาย 1 คน คือ นายณัฐเสกข์ (กวิช) มนุญปิจุ
ศ.น.ต.กำจร มนุญปิจุ เป็นนักวิทยาศาสตร์ผู้เชี่ยวชาญในสาขาอินทรีย์เคมี เป็นผู้ริเริ่มดำเนินการให้เกิดความร่วมมือทางวิทยาศาสตร์และเทคโนโลยี ระหว่างประเทศไทยและประเทศออสเตรีย นับตั้งแต่ปี พ.ศ. 2522 และได้รับอิสริยาภรณ์ Den Tiroler Adler-Orden in Gold และ Grosse Goldene Ehrenzeichen Fur Verdienste Um Die Republik Osterreich จากประเทศออสเตรีย ในเวลาเดียวกันก็มีความรอบรู้ และมีความสามารถยิ่งในด้านการบริหารการศึกษา มีบทบาทสำคัญในการพัฒนาระบบการคัดเลือกผู้เข้ารับการศึกษาระดับอุดมศึกษา เป็นผู้คิดค้นและดำเนินการทำระบบการสอบคัดเลือกนักศึกษาเข้าศึกษาในสถาบันอุดมศึกษา เริ่มตั้งแต่ปีการศึกษา พ.ศ. 2504-2550 โดยจัดการสอบคัดเลือกร่วมครั้งแรก สำหรับมหาวิทยาลัยเกษตรศาสตร์ และมหาวิทยาลัยแพทยศาสตร์ (มหาวิทยาลัยมหิดล) และต่อมาได้ขยายใช้กับมหาวิทยาลัยทั่วประเทศ อีกทั้งเป็นผู้มีบทบาทสำคัญในการพัฒนาปรับปรุงหลักสูตรสาขาวิชาต่าง ๆ ของสถาบันอุดมศึกษา ทำให้การอุดมศึกษาไทยก้าวทันพัฒนาการในยุคโลกาภิวัตน์ มีมาตรฐานทัดเทียมกับระดับสากล
ประวัติการทำงาน
ศาสตราจารย์เกียรติคุณ น.ต.กำจร มนุญปิจุ ร.น.ราชบัณฑิต เริ่มรับราชการ และมีบทบาทเกี่ยวข้องกับการบริหารและการจัดการศึกษา ตั้งแต่ พ.ศ. 2503 ที่ มหาวิทยาลัยแพทยศาสตร์ และต่อมาได้ ดำรงตำแหน่งคณบดีคณะวิทยาศาสตร์ มหาวิทยาลัยมหิดลระหว่าง พ.ศ. 2514–2518 และรักษาราชการในตำแหน่งอธิการบดีมหาวิทยาลัยขอนแก่น ระหว่าง พ.ศ. 2519-2521 ระหว่างนี้มีบทบาทสำคัญยิ่ง ในการวางระบบการสอบคัดเลือกนักเรียนเข้าเรียนในสถาบันอุดมศึกษาของรัฐ ทำให้กระบวนการบริหารจัดการสอบมีขั้นตอนโปร่งใสและมีประสิทธิภาพจวบจนปัจจุบัน ต่อมาได้รับการแต่งตั้งให้เป็น อ.ก.ม.วิสามัญ เกี่ยวกับตำแหน่งทางวิชาการของทบวงมหาวิทยาลัย ระหว่าง พ.ศ. 2516-2519 และทั้งยังได้รับคัดเลือกจากที่ประชุมคณะกรรมการบริหาร International Organization of Chemical Sciences for Development (IOCD) ภายใต้การสนับสนุนของ UNESCO ให้เป็น Vice President สำหรับภูมิภาคเอเชีย ในปี พ.ศ. 2524
เกียรติคุณและรางวัลที่ได้รับ
ได้รับพระราชทาน'พระธาตุพนมทองคำ' เครื่องหมายของการประกอบการอันเป็นประโยชน์ยิ่งแก่ภาคตะวันออกเฉียงเหนือ จากมหาวิทยาลัยขอนแก่น ในคราวพระบาทสมเด็จพระมหาภูมิพลอดุลยเดชมหาราช บรมนาถบพิตรเสด็จพระราชดำเนินไปพระราชทานปริญญาบัตร แก่ผู้สำเร็จการศึกษาของมหาวิทยาลัยขอนแก่น เมื่อปี 2537
ถึงแก่อนิจกรรม
นายกำจร ถึงแก่อนิจกรรม ด้วยโรคมะเร็งต่อมน้ำเหลือง ณ โรงพยาบาลรามาธิบดี เมื่อวันที่ 22 ธันวาคม พ.ศ. 2556 สิริรวมอายุ 87 ปี พิธีพระราชทานเพลิงศพเมื่อวันที่ 19 มิถุนายน พ.ศ. 2559 ณ วัดพระศรีมหาธาตุวรมหาวิหาร
เครื่องราชอิสริยาภรณ์
นาวาตรี ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่างๆ ดังนี้
จังหวัดโอต-ลัวร์
โอต-ลัวร์ (Haute-Loire; Naut Léger) เป็นจังหวัดที่ตั้งอยู่ในแคว้นโอแวร์ญ-โรนาลป์ในประเทศฝรั่งเศส ชื่อจังหวัดโอต-ลัวร์ตั้งตามชื่อแม่น้ำลัวร์ ตัวจังหวัดตั้งอยู่ทางใต้ตอนกลางของฝรั่งเศสโดยมีเลอปุย-อ็อง-เวอแลเป็นเมืองหลัก ใน ค.ศ. 2019 จังหวัดนี้มีประชากร 227,570 คน
โอต-ลัวร์เป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดโอแวร์ญ, ล็องก์ด็อก และลียอแน
สถานที่สำคัญและน่าสนใจในจังหวัดโอต-ลัวร์ ได้แก่ อาสนวิหารแม่พระรับสารแห่งเลอปุย-อ็อง-เวอแลซึ่งตั้งอยู่ที่เลอปุย-อ็อง-เวอแล
กำเนิดพิภพวานร
กำเนิดพิภพวานร เป็นภาพยนตร์บันเทิงคดีวิทยาศาสตร์จากประเทศสหรัฐอเมริกา ออกฉายเมื่อ ค.ศ. 2011 กำกับโดย รูเพิร์ท ไวแอ็ตต์ นำแสดงโดย เจมส์ แฟรนโก, ฟรีดา พินโต, จอห์น ลิธโกว์, ไบรอัน ค็อกซ์, ทอม เฟลตัน, เดวิด โอเยโลโว, และ แอนดี้ เซอร์คิส เขียนบทโดย ริก จาฟฟา และ อแมนด้า ซิลเวอร์ ผลิตโดย ทเวนตีท์เซนจูรีฟอกซ์ และเป็นภาครีบู๊ตของภาพยนตร์ชุด พิภพวานร โดยถือเป็นภาคแรกเริ่มของภาพยนตร์ชุดใหม่ เนื้อหาหลักคล้ายคลึงกับภาคสี่ของภาพยนตร์ชุดต้นฉบับ คือ มนุษย์วานรตลุยพิภพ (Conquest of the Planet of the Apes) (1972) แต่ไม่ใช่การสร้างใหม่ของภาพยนตร์เรื่องนี้โดยตรง
ภาพยนตร์ออกฉายเมื่อ 5 สิงหาคม 2011 ประสบความสำเร็จทั้งทางรายได้และคำวิจารณ์ ได้รับการเสนอชื่อเข้าชิงรางวัลออสการ์สาขาเทคนิคพิเศษยอดเยี่ยม เสนอชื่อเข้าชิงรางวัลแซเทิร์นอวอร์ด 5 รายการ รวมถึงผู้กำกับยอดเยี่ยมและบทภาพยนตร์ยอดเยี่ยม โดยได้รับรางวัลภาพยนตร์ไซไฟยอดเยี่ยม นักแสดงสมทบชายยอดเยี่ยมสำหรับ Serkis และเทคนิคพิเศษยอดเยี่ยม การแสดงเป็นลิงซีซาร์โดยแอนดี้ เซอร์คิส นั้นได้รับการชื่นชมอย่างมาก จนได้รับการเสนอชื่อเข้ารับรางวัลจากหลายสถาบันรางวัลที่ก่อนหน้านี้ยังไม่ให้ความสำคัญกับการแสดงผ่านโมชั่นแคปเจอร์ มีภาคต่ออีก 2 ภาค ได้แก่ รุ่งอรุณแห่งอาณาจักรพิภพวานร (2014) และ มหาสงครามพิภพวานร (2017)
ศุภกิจ จินะใจ
ศุภกิจ จินะใจ เกิดเมื่อวันที่ 16 ตุลาคม พ.ศ. 2522 เกิดในจังหวัดเชียงใหม่ ที่ประเทศไทย เป็นอดีตนักกีฬาฟุตบอลชาวไทย
บิสเซา
บิสเซา หรือ บีเซา (Bissau ) เป็นเมืองหลวงของประเทศกินีบิสเซา ในทวีปแอฟริกา ตั้งอยู่ทางตะวันตกของทวีป เป็นเมืองท่า ที่ปากแม่น้ำเกบา เป็นเมืองใหญ่ที่สุดของประเทศ ศูนย์กลางการบริหารและการทหาร จากข้อมูลปี ค.ศ. 2007 มีประชากร 407,424 คน ชาวโปรตุเกสเข้ามาตั้งถิ่นฐานเมื่อ ค.ศ. 1687 และใช้เป็นศูนย์กลางการค้าทาสในขณะนั้น
เครื่องราชอิสริยาภรณ์อาทิตย์อุทัย
เครื่องราชอิสริยาภรณ์อาทิตย์อุทัย เป็นเครื่องราชอิสริยาภรณ์ญี่ปุ่นที่สถาปนาขึ้นเมื่อ ค.ศ. 1875 โดยจักรพรรดิเมจิ เครื่องราชอิสริยาภรณ์เป็นเครื่องอิสริยาภรณ์แรกที่มอบโดยรัฐบาลญี่ปุ่น และสถาปนาขึ้นในวันที่ 10 เมษายน ค.ศ. 1875 โดยกฤษฎีกาของสภาแห่งรัฐ ดวงตราเป็นแสงอาทิตย์อุทัยฉายรัศมี การออกแบบของเครื่องราชเป็นสัญลักษณ์ของพลังที่ทรงพลังดั่งอาทิตย์อุทัย
วิชวลเบสิกฟอร์แอปพลิเคชันส์
วิชวลเบสิกฟอร์แอปพลิเคชันส์ (Visual Basic for Applications, VBA) คือการใช้ภาษาวิชวลเบสิกในการเขียนโค้ดควบคุมโปรแกรมประยุกต์อื่น ๆ เช่น ไมโครซอฟท์ ออฟฟิศ ออโตแคด เป็นต้น
ขณะนี้ไมโครซอฟท์อยู่ในระหว่างการเปลี่ยนจากการใช้ VBA มาใช้ Visual Studio Tools for Applications (VSTO) ซึ่งใช้ฐานเป็นดอตเน็ตเฟรมเวิร์กแทน ปัจจุบันได้เปิดให้ผู้ใช้ทั่วไปสามารถDownloadได้โดยรุ่นล่าสุดคือ VSTO 2005 SE (Second Edition)
ตัวอย่าง
ใช้ภาษา VBA ในการเลือกข้อมูลจากตารางในไมโครซอฟท์ เอกซ์เซล:
Sub LoopTableExample
Dim db As DAO.Database Dim rs As DAO.Recordset
Set db = CurrentDb Set rs = db.OpenRecordset("SELECT * FROM tblMain")
Do Until rs.EOF MsgBox rs!FieldName rs.MoveNext Loop
rs.Close db.Close Set rs = Nothing Set db = Nothing End Sub
VBA ยังสามารถสร้างฟังก์ชันของผู้ใช้ (User Defined Function : UDF) ที่ใช้ในไมโครซอฟท์ เอกซ์เซล:
Public Function BUSINESSDAYPRIOR(dt As Date) As Date
Select Case Weekday(dt, vbMonday) Case 1 BUSINESSDAYPRIOR = dt -3 Case 7 BUSINESSDAYPRIOR = dt -2 Case Else BUSINESSDAYPRIOR = dt -1 End Select End Function
เคลลี คาร์ลสัน
เคลลี คาร์ลสัน (Kelly Carlson) เป็นนักแสดงและนางแบบชาวอเมริกัน เป็นที่รู้จักในบทบาทคิมเบอร์ เฮนรี ใน เล่ห์ศัลยกรรม
อาชีพ
เคลลีเติบโตในเมืองบลูมิงตัน รัฐมินนิโซตา และเข้าเรียนที่ Academy of Holy Angels ในเมืองริชฟิลด์ รัฐมินนิโซตา นอกจากอาชีพการแสดงแล้ว เธอยังเคยเป็นนางแบบ รวมถึงนางแบบโฆษณาให้กับแว่นกันแดด Miller Lite, Rembrandt และ Olivier People เธอปรากฏตัวในนิตยสารแม็กซิมฉบับเดือนสิงหาคม ค.ศ. 2004 และขึ้นปกนิตยสารสตัฟฟ์ ฉบับเดือนตุลาคม ค.ศ. 2004
เคลลีเป็นโฆษกของ Smile Network International ซึ่งเป็นองค์กรด้านมนุษยธรรมในรัฐมินนิโซตาที่ให้บริการศัลยกรรมตกแต่งและบริการด้านสุขภาพที่เกี่ยวข้องแก่เด็กและผู้ใหญ่วัยหนุ่มสาวที่ยากไร้ในประเทศกำลังพัฒนา เคลลีเป็นนักขี่ม้าตั้งแต่อายุ 7 ขวบ เธอได้โน้มน้าวให้ออกกฎหมายเพื่อป้องกันไม่ให้ขนส่งม้าอย่างไร้มนุษยธรรมไปยังโรงฆ่าสัตว์ในเม็กซิโกและแคนาดา ตลอดจนการต้อนม้าป่าโดยเจ้าหน้าที่ของรัฐในเดือนมกราคม ค.ศ. 2010
นอกจากเล่ห์ศัลยกรรมแล้ว เธอยังแสดงในภาพยนตร์หลายเรื่อง เช่น Paparazzi (2004), คนคลั่ง ล่าทะลุสุดขีดนรก (2006), หนังแผ่นภาคต่อเรื่อง Starship Troopers 2: Hero of the Federation (2004) และบทสมทบในภาพยนตร์ตลกเรื่องกั๊กใจให้เพื่อนเลิฟ (2008) แสดงร่วมกับแพทริก เดมป์ซีย์และมิเชล โมนาแกน เธอยังเป็นแขกรับเชิญใน Everwood, ซีเอสไอ: ไครม์ซีนอินเวสติเกชัน, ซีเอสไอ: ไมแอมี, Monk และ The Finder เธอยังอยู่ในอันดับที่ 43 ใน Hot 100 ของนิตยสารแม็กซิม ของปี ค.ศ. 2005 และอันดับที่ 94 ใน Hot 100 ของปี ค.ศ. 2007
เธอได้รับเลือกให้แสดงในภาพยนตร์เรื่อง Dead of Winter ในปี 2007 (ต่อมาเปลี่ยนชื่อเป็น Killer Movie) ร่วมกับ Leighton Meester และ Kaley Cuoco แต่ถูกแทนที่ด้วยอดีตสมาชิกวงพุสซีแคตดอลส์ ที่ผันตัวมาเป็นนักแสดงคือ Cyia Batten ก่อนการถ่ายทำจะเริ่มขึ้น เนื่องจากความแตกต่างทางความคิดระหว่างเธอกับผู้กำกับ หลังจากเสร็จสิ้นการถ่ายทำตอนสุดท้ายของ Nip/Tuck ในปี ค.ศ. 2009 เคลลีก็ได้แสดงในภาคต่อของ Melrose Place ทางเดอะซีดับเบิลยู โดยรับบทเป็นมาดามฮอลลีวูด เธอยังปรากฏตัวสั้น ๆ ในภาพยนตร์โทรทัศน์ของแคนาดาเรื่อง Degrassi Goes Hollywood เมื่อปี ค.ศ. 2009 เธอเคยปรากฏตัวใน Ghostfacers ภาคแยกออนไลน์ของซีรีส์ดาร์กแฟนตาซีเรื่องซูเปอร์เนเชอรัล ของเดอะซีดับเบิลยู
อ้างอิง
1976
เนื้อดาว
เนื้อโลก
เนื้อโลกเป็นชั้นซิลิเกตระหว่างเปลือกโลกและแก่นโลกชั้นนอก มีมวลประมาณ 4.01 × 1024 กิโลกรัม คิดเป็น 67% ของมวลทั้งโลก มีความหนาประมาณ 2,900 กิโลเมตร คิดเป็นประมาณ 84% ของปริมาตรโลก ปกติมีลักษณะเป็นของแข็งแต่บางช่วงเวลาจะมีพฤติกรรมเป็นของไหลที่มีความหนืด การหลอมเหลวบางส่วนของเนื้อโลกในเทือกเขากลางสมุทรทำให้เกิดเปลือกโลกภาคพื้นสมุทร และการหลอมเหลวบางส่วนจากเขตมุดตัวของเปลือกโลกจะก่อให้เกิดเปลือกโลกภาคพื้นทวีป
เนื้อดาวเคราะห์ดวงอื่น
เนื้อดาวพุธเป็นชั้นซิลิเกตหนาประมาณ 490 กิโลเมตร ซึ่งคิดเป็น 28% ของมวลดาว เนื้อดาวศุกร์เป็นชั้นซิลิเกตหนาประมาณ 2,800 กิโลเมตร คิดเป็น 70% ของมวลดาว เนื้อดาวอังคารเป็นชั้นซิลิเกตหนาประมาณ 1,600 กิโลเมตร คิดเป็น 74–88% ของมวลดาว ซึงดูได้จากอุตกาบาตจากดาวอังคาร
เนื้อดาวบริวาร
ดวงจันทร์มีเนื้อดาวเป็นซิลิเกตหนาประมาณ 1,300–1,400 กม. และเป็นต้นกำเนิดของหินในจันทรสมุทร คาดการณ์ว่าเนื้อดวงจันทร์โผล่ขึ้นมาเป็นพื้นผิวบริเวณแอ่งเอตเคน-ขั้วใต้และทะเลคริเซียม
ดวงจันทร์ไททันและดวงจันทร์ไทรทันมีเนื้อดาวที่เป็นน้ำแข็งและสารของแข็งระเหยอื่น ๆ
เนื้อดาวเคาะห์น้อย
ดาวเคราะห์น้อยบางดวงก็มีเนื้อดาว เช่น 4 เวสตา
ภาษาหริยนวี
ภาษาหริยนวี (อักษรเทวนาครี: हरियाणवी) (ہریانوی), (hariyāṇvī, หรือ हरयाणवी harayāṇvī) ชื่ออื่นๆคือ ภาษาชตุ ภาษาพังครุ เป็นภาษาถิ่นของภาษาฮินดี ใช้พูดทางตอนเหนือของรัฐหรยณะ และเดลฮี บางครั้งจะไม่นับภาษาหริยนวี เป็นภาษาใหม่ เพราะใกล้เคียงกับภาษาฮินดี และมีคำศัพท์จากภาษาอูรดูมาก วรรณคดีมีน้อย ส่วนมากเป็นเพลงพื้นบ้าน ภาษานี้มีหลากหลายสำเนียง ที่ต่างกันไปในระดับหมู่บ้าน แม้ว่าจะไม่ถูกแยกจากกันด้วยสิ่งกีดขวางทางภูมิศาสตร์
การแพร่กระจายทางภูมิศาสตร์
ภาษาหริยณวีมีผู้พูดหลายตำบลในหรรยนะ ประชาชนในหลายตำบลของโสเนปัตและโรห์ตักพูดภาษานี้ด้วยสำเนียงที่เรียกโรตากี สำเนียงที่พูดในตำบลชินท์จัดเป็นสำเนียงมาตรฐานของภาษานี้ แม้ว่านักภาษาศาสตร์บางคนจะจัดให้สำเนียงโรตากีเป็นสำเนียงมาตรฐาน ในตำบลฟาริดาบัดจะใช้ภาษานี้ควบคู่กับภาษาพรัช ในหมู่ผู้นับถือศาสนาอิสลามจะใช้ภาษาอูรดูควบคู่ไปด้วย มุสลิมบางส่วนอพยพไปปากีสถาน จึงมีผู้พูดภาษานี้ในปากีสถาน
วรรณกรรม
เนื่องจากไม่มีระบบการเขียนสำหรับภาษาหริยณวี ดังนั้นผู้พูดภาษานี้จึงเขียนวรรณกรรมของตนด้วยภาษาฮินดี มีวรรณกรรมมุขปาฐะเป็นเพลงพื้นบ้าน และละครพื้นบ้านที่เรียกสาอัง และมีเรื่องเล่าที่เป็นเรื่องตลกจำนวนมาก
ไม ฟูจิงามิ
ไม ฟูจิงามิ ( 渕上 舞<rt>ふちがみ まい</rt>, 28 พฤษภาคม 1987 -) เป็นนักพากย์และนักร้อง ชาวญี่ปุ่น เกิดที่เมืองฟุกุโอกะ จังหวัดฟุกุโอกะ สังกัด m&i จบการศึกษาจากวิทยาลัยแอนิเมชันโยโยงิ สาขาพากย์เสียง
เทศกาลพ้อต่อ
เทศกาลพ้อต่อ (ตัวเต็ม: 普渡, ตัวย่อ: 普渡, พินอิน: Pǔ dù ผูตู้, ฮกเกี้ยน: พ้อต่อ) จะจัดประมาณ วันสารทจีน เป็นงานที่จัดขึ้นตามความเชื่อของชาวจีน ในประเทศไทยมีการจัดงานนี้ขึ้นในจังหวัดภูเก็ต โดยได้รับอิทธิพลจากชาวจีนที่เข้ามาตั้งรกรากเมื่อร้อยกว่าปีก่อน โดยจัดตั้งแต่วันขึ้น 15 ค่ำ เดือน 7 ตามปฏิทินจันทรคติจีน (七月十五日) (ตรงกับเดือน 9 ปฏิทินจันทรคติไทย) ในช่วงเทศกาลดังกล่าวผู้คนจะหาของมาเซ่นไหว้วิญญาณบรรพบุรุษ และวิญญาณเร่ร่อนทั้งหลาย
ชื่อเรียกต่าง ๆ
งานเทศกาลพ้อต่อ มีชื่อเรียกอย่างเป็นทางการ 2 ชื่อ คือ พระพุทธศาสนานิกายมหายาน เรียกว่า เทศกาลอุลลัมพน (ตัวเต็ม: 盂蘭勝會, ตัวย่อ: 盂兰胜会, พินอิน: Yú lán shèng huì หฺยฺวีหลันเซิ่งฮุ่ย, ฮกเกี้ยน: อูหลานเซ่งโห่ย ) ซึ่งคำว่า โห่ย หมายถึง ชุมนุม, งานชุมนุม, คณะ ฯลฯ รวมความแล้ว คำว่า อูหลานเซ่งโห่ย แปลว่า งานชุมนุมอุลลัมพน โดยคำว่า อุลลัมพน มาจากภาษาสันสกฤต ที่หมายถึง "แขวนห้อยหัว" มีความหมายเชิงอุปมาว่า ทุกข์และภัยอันใหญ่ยิ่ง จะถูกช่วยให้หัวกลับขึ้นมา
ส่วนของลัทธิเต๋าจะเรียกเทศกาลนี้ว่า ตงหง่วนพ้อต่อ (ตัวเต็ม:中元普渡, ตัวย่อ: 中元普渡, พินอิน: Zhōng yuán Pǔ dù จงเหฺยฺวียนผูตู้, ฮกเกี้ยน: ตงหงวนพ้อต่อ)
ในระยะแรก ชื่อเรียกของเทศกาลดังกล่าวใช้คำเต็มวลีว่า อูหลานผูนเซ่งโห่ย (จีน:盂蘭盆勝會) แปลว่า งานเฉลิมฉลองเทศกาลอุลลัมพน จนมาภายหลังกร่อนเหลือเพียงว่า อูหลานเซ่งโห่ย (จีน:盂蘭勝會) ซึ่งเป็นคำที่ไม่มีความหมาย ชาวเมืองจึงนิยมหันมาเรียกว่า เทศกาลพ้อต่อ ซึ่งคำว่า พ้อต่อ นั้นกร่อนมาจาก พ้อต่อจ่งเซ้ง (จีน:普渡眾生) ตามสำเนียงชาวจีนฮกเกี้ยนอันมีความหมายว่า กิจกรรมโปรดสรรพสัตว์ให้หลุดพ้นจากห้วงแห่งความทุกข์โดยทั่วกัน
เทศกาลพ้อต่อ นอกจากจะมีวัตถุประสงค์หลัก เพื่อเซ่นไหว้บูชาวิญญาณบรรพบุรุษแล้วนั้น ยังมีวัตถุประสงค์อีกประการคือการทำบุญอุทิศส่วนบุญให้กับวิญญาณไร้ญาติ จึงได้ชื่ออีกชื่อหนึ่งว่า ซีโกวกุ่ย (จีน:施餓鬼) มีความหมายตามภาษาจีนฮกเกี้ยนแปลว่า เทศกาลอุทิศส่วนบุญให้วิญญาณโดดเดี่ยวไร้ญาติ
ความเชื่อต่าง ๆ และที่มาของงาน
ชาวจีนฮกเกี้ยนมีความเชื่อว่า ในเดือนเจ็ด โดยเริ่มตั้งแต่เวลาหลังเที่ยงคืน ของวันที่สามสิบ เดือนหกนั้น ประตูผีจะเปิดออก เพื่อให้เหล่าดวงวิญญาณของผู้ที่ล่วงลับไปแล้ว ได้กลับมาเยี่ยมโลกมนุษย์ และดวงวิญญาณเหล่านี้ จะท่องเที่ยวอยู่ในโลกมนุษย์เป็นเวลา 1 เดือนเต็ม ซึ่งดวงวิญญาณเหล่านี้ก็จะกลับมาเยี่ยมลูกหลาน ในขณะที่ดวงวิญญาณไร้ญาติก็ออกหากินไปเรื่อย จะมีการจุดหรือเปิดโคมไปไว้หน้าบ้าน ตามศาลเจ้า เพื่อเป็นการส่องทางให้แก่ดวงวิญญานที่ขึ้นมาจากปรภพให้มารับอาหารและทานที่ได้กระทำอุทิศให้
เกี่ยวข้องกับตำนานของพุทธมหายาน
ในพระสูตรฝ่ายมหายาน โยคะตันตระอัคนีชวาลมุขเปรตพลีโยคกรรม หรือพระสูตรว่าด้วยพิธีเทกระจาด มีใจความกล่าวว่า สมัยหนึ่งพระพุทธเจ้า (พระศากยมุนีพุทธเจ้า) ทรงประทับ ณ วัดนิโครธาราม ในเมืองกรุงกบิลพัสดุ์ ขณะนั้น พระอานนท์ พุทธอนุชา ทรงปลีกวิเวกไปเข้าฌาณสมาบัติในป่า ขณะที่กำลังเข้าฌาณอยู่นั้น มีเปรตตนหนึ่ง สภาพน่าเกลียดร่างกายดำ ผอมแห้ง ในปากมีไฟพลุ่โพล่งอยู่ตลอดเวลา ได้กล่าวกับพระอานนท์ว่า "หากพระคุณเจ้าไม่กระทำการกุศลอุทิศให้กับเหล่าฝูงเปรต แลคนยากคนจนทั้งหลาย อีก 3 วัน พระคุณเจ้าจักถึงกาลมรณภาพ" พระอานนท์พุทธอนุชาทรงหวาดกลัวอย่างยิ่ง จึงกับไปที่วัดนิโครธาราม แล้วได้ทรงถามพระผู้มีพระภาคถึงเรื่องที่เกิดขึ้น พระผู้มีพระภาคเจ้าจึงทรงตอบกลับพระอานนท์ผู้เป็นพุทธอนุชาว่า "อย่าทรงหวาดกลัวไปไยเลยหนา เปรตตนนั้นไม่ใช่ใครอื่นใด ที่แท้คือพระอวโลกิเตศวร (เจ้าแม่กวนอิม) ที่ทรงนิรมาณกายให้พระอานนท์ทรงมาบอกเรื่องนี้ เพราะว่าสมัยก่อนนั้น เรา ตถาคตเคยเป็นศิษย์ของสำนักพระอวโลกิเตศวร ซึ่งพระองค์ทรงเคยสอนมหาธารณีมนตร์แก่เรา อันเรานำมาใช้โปรดเหล่าสรรพสัตว์และเพื่อโปรดเหล่าเปรต ซึ่งเป็นมหากุศลอันใหญ่ยิ่ง บัดนี้เรา ตถาคต จักแสดงเหล่าธารณีมนตร์ให้แก่เธอเพื่อใช้โปรดสัตว์"
ซึ่งในช่วงเดือนเจ็ด เป็นเทศกาลเปิดประตูนรก พิธีนี้จึงเกี่ยวข้องกับพิธีพ้อต่อ ซึ่งพ้อต่อหมายถึง"อนุเคราะห์คนยากจน" ซึ่งคำนี้มาจากพิธีนี้
พ้อต่อก้ง กวนอิมไต่ซู ไต่สือเอี้ย พระผู้คุมวิญญาณในพิธีพ้อต่อเดือนเจ็ด
ไต่สือเอี้ย (大士爺) พ้อต่อก้ง (普渡公) กวนอิมไต่สือ（觀音大士) คือพระผู้คุมวิญญาณภูตผีปีศาจในพิธีเดือนเจ็ด ประวัติก็สืบเนืองจากในพระสูตรมหายาน โยคะตันตระอัคนีชวาลมุขเปรตพลีโยคกรรม ซึ่งไต่สือเอี้ยก็คือเปรตที่พระอวโลกิเตศวร (เจ้าแม่กวนอิม) แปลงกายมาให้พระอานนท์เห็น นั้นเอง ในพิธีเลยบูชารูปไต่สือเอี้ยเพื่อเป็นสัญลักษณ์ในการเทกระจาด และในความเชื่อคนโบราณกล่าวว่า ไต่สือเอี้ย คือพระยายมราช เลยต้องมาตั้งบูชาเพื่อไม่ให้เหล่าภูตผีแย่งชิงอาหารหรือก่อกวนในปรัมพิธี เทวรูปของพระองค์ทำมาจากโครงไม้ไผ่ ประดับด้วยกระดาษสีสันต่าง ๆ พระวรกายกายสีน้ำเงิน ใส่ชุดเกราะทรงเครื่องแบบจีนเต็มยศ มีพระอวโลกิเตศวร (พระแม่กวนอิม) อยู่บนยอดศีรษะของ (บางที่ไม่มี) ไต่สือเอี้ย มือซ้ายที่ป้อก่าย (ธง) เขียนว่า 南無阿彌陀佛 "นำมอออนีถ่อฮุด" แต่บางที่จะเขียนว่า 慶讃中元 "เค่งจั๋นตงหงวน" นิ้วมือซ้ายชี้ลงเบื้องล่าง องค์ขนาดสูง 20 นิ้ว จนถึงสูงเท่าตึก 3 ชั้น ข้างองค์ไต่สือเอี้ย จะมีเทวรูปที่ทำจากกระดาษของยมทูตขาว และยมทูตดำ (หรือบางท้องถิ่น จะเป็นยมทูตขาว กับเจ้าพ่อหลักเมืองแทน)
แนวปฏิบัติ
ในช่วงเทศกาล ผู้คนจะจัดโต๊ะตั้งสำรับอาหารเพื่อเซ่นไหว้ บูชาวิญญาณบรรพบุรุษเอาไว้ โดยทั่วไปแล้วจะทำกันในตอนบ่ายของวันขึ้น 1 ค่ำ เดือน 7 ตามปฏิทินจีน อาหารเซ่นไหว้โดยมาก มักประกอบไปด้วย ปลา หมู เป็ด ไก่ ผัก ผลไม้ และขนมต่าง ๆ ซึ่งข้าวของที่ตั้งบนโต๊ะบูชาทุกอย่าง จะต้องมีธูปปักไว้อย่างละ 1 เล่มและบางคนก็นำประทัดมาจุดจำนวนมากจนเมื่อทำการเซ่นไหว้เสร็จแล้ว ก็จะทำการเผากระดาษเงิน อันหมายถึงการแจกจ่ายค่าเดินทาง ให้แก่เหล่าดวงวิญญาณบรรพบุรุษเหล่านั้นด้วย โดยมักมีขนมรูปเต่าสีแดง เรียกว่า อั่งกู รวมอยู่ด้วยแทบทุกครั้งของการทำบุญ
ส่วนการทำบุญแก่วิญญาณไร้ญาติ ถ้าไหว้ที่มูลนิธิ หรือที่วัดที่ประกอบพิธีกรรม ผู้คนจะนำอาหารมาตั้งไว้ให้แก่วิญญาณเหล่านั้นที่โต๊ะ ซึ่งคณะกรรมการจะจัดงานเตรียมไว้ให้ หากเป็นการไหว้วิญญาณไร้ญาติที่บ้านเรือน จะนิยมไหว้หลังจากตอนบ่ายไปแล้ว หรือไหว้ตอนพลบค่ำ โดยจะตั้งอาหารเครื่องเซ่นบนโต๊ะขนาดเล็กหรือบนพื้น เมื่อไหว้เสร็จแล้วก็จะนำอาหารมารับประทาน บุคคลที่ถือเคล็ด มีครูบาอาจารย์ ก็จะไม่นิยมทานกัน
ไหว้วิญญานเร่ร่อน
มีชื่อเรียกในภาษาฮกเกี้ยนว่า "ป้ายหมึงเข้า"（จีน: 拜門口）หรือ "ป่ายโฮ่เฮียตี่" (จีน: 拜好兄弟) ซึ่งโฮ่เฮียตี่ แปลว่า พี่น้องที่ดีใช่เรียกบรรดาดวงวิญญาณไม่มีญาติ หลังจากไหว้ที่ศาลเจ้า หรือ สถานที่จัดงานเสร็จ ตามบ้าน หรือ ตามชุมชน จะนำอาหารกระดาษเงินกระดาษทองจำนวนมากที่จัดเตรียมไว้ มาจัดกองไว้บนโต๊ะหรือที่พื้นหน้าบ้านที่เตรียมไว้ ช่วงเวลาไหว้คือตั้งแต่ตอนบ่าย ๆ ได้ถึงเวลา 3 ทุ่ม โดยการไหว้นั้นจะนำเอาปึกกระดาษเงินกระดาษทองวางไว้สี่มุมของโต๊ะ แล้วนำธูป 1 ดอก เทียน 2 เล่ม ปักลงปึกกระดาษทุกปึก และจะมีการจุดเทียน หรือ ตะเกียงหลาย ๆ ดวง อาหารทุกชนิดต้องปักธงที่มีการเขียนอักษรไว้ด้วย พอไหว้เสร็จจะนิยมเผากระดาษกันหลังพระอาทิตย์ตก โดยนำกระดาษมากองรวมกันแล้วจุดไฟเผา ห้ามดับไฟจนกว่ากระดาษจะมอดดับไปเอง
เนื่องจากการไหว้วิญญานเร่ร่อน ปัจจุบันมีการจัดร่วมในพิธีพ้อต่อตามศาลเจ้า หรือ สถานที่จัดงาน เพราะสะดวกไม่วุ่นวาย แล้วไม่เป็นการสิ้นเปลืองทรัพย์มาก จึงไม่ค่อยได้พบเห็นการไหว้ผีไม่มีญาติตามบ้านเรือนเหมือนในอดีตนัก
แต่ในปัจจุบัน เมื่อวัฒนธรรมหลาย ๆ อย่างเปลี่ยนแปลงไป เรื่องความเชื่อที่จะอยู่กันภายในบ้านหลังพระอาทิตย์ตก ก็ค่อย ๆ เสื่อมคลายลง คงไว้แต่การเซ่นไหว้วิญญาณบรรพบุรุษ และการทำทานแก่วิญญาณไร้ญาติ
การประดับด้วยโคมไฟ
เทศกาลนี้เรียกอีกอย่าว่า เทศกาล ตงหงวน จะมีการประดับโคมไฟต่าง ๆ อย่างสวยงาม ตามท้องถนน บ้านเรือน ศาลเจ้า มีความเชื่อว่าเป็นส่องแสงสว่างให้แก่เหล่าวิญญาน ที่ขึ้นมาจากปรภพให้ได้เห็นแสงสว่าง ยิ่งสว่างเท่าไร ดวงวิญญานก็จะยิ่งมารับส่วนกุลศลได้มากขึ้น จึงทำให้สถานที่จัดงานเต้มไปด้วยสีแสงจากโคมไฟ
โคมแต่ละดวงและเขียนข้อความว่า (ตัวเต็ม: 普度陰光, ตัวย่อ: 普度阴光, พินอิน: Pǔ dù yīn guāng ผูตู้อินกวัง, ฮกเกี้ยน: พ้อต่อเย่งก่อง) (ตัวเต็ม: 慶讃中元, ตัวย่อ: 庆讃中元, พินอิน: Qìng zàn zhōng yuán ชิ่งจั้นจงเหฺยฺวียน, ฮกเกี้ยน: เค่งจั๋นตงหงวน ) (ตัวเต็ม: 超生普度, ตัวย่อ: 超生普度, พินอิน: Chāo shēng pǔ dù ชาวเซิงผูตู้, ฮกเกี้ยน: จ้าวเซ่งพ้อต่อ)